Yrityksellämme on uusi strateginen aloite markkinaläpäisevyyden kasvattamiseen, merkkiuskollisuuden maksimointiin sekä aineettomien voimavarojen parantamiseen.
Saavuttaaksemme nämä tavoitteet, olemme käynnistäneet uuden projektin --
johon tarvitsemme 7 punaista viivaa.
Ymmärtääkseni teidän yrityksenne voi auttaa meitä tässä asiassa.
Totta kai!
Walter tässä tulee toimimaan projektipäällikkönä. Walter, mehän voimme tehdä tämän, eikö niin?
Kyllä, totta kai.
Anderson tässä on meidän asiantuntijamme kaikissa punaisiin viivoihin liittyvissä asioissa.
Me toimme hänet tänne antamaan asiantuntija-mielipiteensä.
Mukava tavata! Noh, kaikkihan tunteekin jo minut.
Tässä on Justine, yrityksemme suunnittelu-spesialisti.
Moi...
Teidän pitäisi piirtää seitsemän punaista viivaa --
kaikkien pitää ehdottomasti olla kohtisuoria; osa vihreällä musteella ja osa läpinäkyvällä. Onnistuisiko tämä?
Ei. Pahoin pelkään, että --
Eipäs nyt hätäillä vastauksen kanssa, Anderson! Tehtävä on määritetty ja se täytyy suorittaa loppuun asti.
Ja loppujen lopuksi, tehän olette asiantuntija.
Termi "punainen viiva" viittaa että viiva olisi PUNAINEN. Punaisen viivan piirtäminen vihreällä musteella olisi --
No, jos ei nyt aivan täysin mahdotonta, niin ainakin melko pitkälti mahdotonta.
Mutta mitä nyt edes tarkoittaa: "mahdoton"?
Siis onhan perin mahdollista, että on esimerkiksi värisokeita ihmisiä --
joille viivojen varsinaisella värillä ei ole periaatteessa merkitystä.
Mutta olen aika varma, että teidän projektinne kohdeyleisö ei koostu ainoastaan heistä.
Eli periaatteessa se olisi mahdollista.
Minäpä yksinkertaistan:
Viiva itsessään voidaan piirtää millä tahansa musteella --
mutta jos haluatte punaisen viivan, pitää käyttää punaista mustetta.
Entä jos piirtäisimme ne sinisellä musteella?
Se ei edelleenkään toimisi. Jos käytätte sinistä mustetta, saatte sinisiä viivoja.
Ja mitä tarkalleen ottaen tarkoititte läpinäkyvällä musteella?
Kuinka sen nyt selittäisi?
Varmaan ymmärrät mitä "läpinäkyvä" tarkoittaa?
Joo, kyllä.
Ja mitä "punainen viiva" tarkoittaa, toivottavasti sitä ei tarvitse selittää?
Tietenkään ei.
No... Teidän pitää piirtää punaisia viivoja, läpinäkyvällä musteella.
Voisitkohan kuvailla miltä ajattelit lopputuloksen näyttävän?
Noniin, Anderson! Missä me oikein ollaan, lastentarhassa?
Eipäs enää tuhlata aikaa tällaiseen turhanpäiväiseen kinasteluun.
Tehtävä on määritetty, ja tehtävä on ihan päivänselvä.
Joten, jos sinulla on mitään erityisempiä kysymyksiä, niin anna tulla!
Sinähän se asiantuntija täällä olet.
Okei, unohdetaan se väri nyt toistaiseksi.
Teillä oli myös jotain puhetta kohtisuoruudesta...?
Seitsemän viivaa, kaikki ehdottomasti kohtisuoria.
Mitä vasten?
Öö, kaikkea. Myös toisiaan vasten.
Luulin että tiedät mitä kohtisuorat viivat tarkoittaa!
Tietenkin hän tietää. Hänhän on asiantuntija!
Kaksi viivaa voivat olla kohtisuoria.
Kaikki seitsemän viivaa eivät voi olla samanaikaisesti kohtisuoria toisiinsa nähden.
Minäpä näytän.
Tässä on viiva, eikö?
Kyllä.
Ja toinen. Onko se kohtisuorassa ensimmäisen viivan kanssa?
No tuota...
Kyllä, se on kohtisuorassa.
Juuri niin!
Odota, odota, en ole vielä valmis. Vielä kolmas viiva: onko se kohtisuorassa ensimmäiseen?
Kyllä se on! Mutta se ei mene ristiin toisen viivan kanssa. Ne ovat molemmat samansuuntaisia.
Eivät kohtisuoria!
Niinpä taitaa olla.
Siinäpä se. Kaksi viivaa voivat olla kohtisuoria --
Saisinko minä sen kynän?
Entäs nyt?
Tuohan on kolmio...
Se ei todellakaan koostu kohtisuorista viivoista.
Ja siinä on kolme viivaa, ei seitsemän.
Miksi ne ovat sinisiä?
Todellakin. Mietin ihan samaa itsekin.
Minulla on vain sininen kynä. Tämä oli vain havainnollistava --
No siitähän se johtuu, sinun tekemät viivat ovat sinisiä. Piirrä ne punaisella musteella.
Ei se ratkaise varsinaista ongelmaa.
Mistä voit tietää ennen kuin kokeilet?
Piirretään ne punaisella musteella ja katsotaan sitten uudestaan.
Minulla ei ole punaista kynää mukana --
mutta olen täysin varma että punaisella musteella olisi sama lopputulos.
Etkös sinä aikaisemmin sanonut että punaisia viivoja saa ainoastaan punaisella musteella?
Itse asiassa, kyllä, kirjoitin sen tänne muistiinkin!
Ja nyt haluat piirtää niitä sinisellä musteella. Haluatko kutsua näitä punaisiksi viivoiksi?
Nyt taidan ymmärtää. Nyt ei ole enää kyse väreistä, eikö niin?
Sinä taidat nyt tarkoittaa sitä, mikäs se oli: koh-koh, tis-tis --
Kohtisuoruus, kyllä!
No niin, nyt olet saanut kaikki ihan pihalle.
Eli mikä varsinaisesti estää meitä tekemästä niin?
Geometria.
Ei siitä kannata välittää!
Meillä on tehtävä. Seitsemän punaista viivaa. Ei kaksikymmentä, ainoastaan seitsemän.
Anderson, ymmärrän kyllä; olet kapean osa-alueen asiantuntija, joten et osaa nähdä tätä suuremmassa mittakaavassa.
Mutta ei kai se nyt voi olla niin vaikeaa piirtää seitsemää viivaa!
Todellakin. Anna joku ehdotus!
Ei millään pahalla, mutta kuka tahansa tauno pystyy kritisoimaan. Mutta sinä olet asiantuntija, joten se ei riitä!
Hyvä on. Mitä jos piirtäisin kaksi täydellisen kohtisuoraa punaista viivaa --
jonka jälkeen piirrän ne loput viivat läpinäkyvällä musteella?
Niitä ei pysty huomaamaan, mutta minä kuitenkin piirrän ne.
Kävisikö tällainen?
Kyllä, se sopii meille.
Joo, mutta ainakin pari vihreällä musteella.
Niin, ja minulla olisi vielä yksi pyyntö.
Voisiko yhden viivan piirtää kissanpennun muotoisena?
Minkä?
Kissanpennun muotoisena.
Markkinatutkimus on osoittanut, että käyttäjämme tykkäävät söpöistä eläimistä. Olisi tosi hyvä, jos --
Eeii...
Miksi?
Okei, voin tietenkin piirtää teille kissan.
En ole mikään taiteilija, mutta voin yrittää.
Mutta se ei olisi mikään viiva enää. Se olisi kissa.
Viiva ja kissa. Ne on kaksi aivan eri asiaa.
Kissanpentu. Ei kissa, vaan kissanpentu.
Se on pieni, suloinen, halittava. Kun taas toisaalta kissat --
Ei sillä ole mitään väliä!
Anderson, kuuntele nyt edes loppuun asti!
Hän ei ole edes vielä lopettanut puhumista, ja sinä olet jo sanomassa "Ei!"
Ymmärsin kyllä idean, mutta se ei vain ole mahdollista piirtää viivaa, joka muistuttaisi kissaa...npentua.
Entäs miten olisi lintu?
Eli, mihinkäs me jäätiin? Mikä on lopputulos?
Seitsemän punaista viivaa, kaksi punaisella musteella, kaksi vihreällä ja loput läpinäkyvällä.
- Menikö kaikki oikein? - Kyllä.
Mahtavaa! Siinä taisikin sitten olla kaikki?
Ai niin joo, meinasi unohtua, meillä on myös punainen ilmapallo.
Olisiko se mahdollista saada täytettyä?
Miten minulla on mitään tekemistä ilmapallojen kanssa?
Se on punainen.
Anderson, pystytkö vai etkö pysty tekemään tätä? Yksinkertainen kysymys.
No, tietenkin pystyn, mutta --
Mahtavaa. Järjestä liikematka, me katamme matkakulut --
mene sinne paikan päälle, ja täytä se ilmapallo.
No tämäpäs oli antoisa palaveri, kiitokset kaikille!
Voisinko vielä kysyä yhtä asiaa?
Kun täytät sitä ilmapalloa, voisitko tehdä sen kissanpennun muotoiseksi?
Totta kai voin!
Minä voin tehdä mitä vaan. Minä voin tehdä IHAN mitä vaan.
Minähän olen asiantuntija!